ශ්‍රී ලංකා ක්‍රිකට් ආයතනය සංවිධාන කරන අන්තර් සමාජ එක්දින ක්‍රිකට් තරගාවලිය ආරම්භ කරමින් පාණදුර ක්‍රීඩා සමාජය සමග පැවැති ‘ඒ’ කාණ්ඩයේ තරගයෙන් කඩුලු 8ක විශිෂ්ට ජයක් හිමිකර ගැනීමට යුද හමුදා කණ්ඩායම සමත්විය.පනාගොඩ යුද හමුදා ක්‍රීඩාංගණයේදී පැවැති තරගයේ පළමුව පන්දුවට පහරදුන් පාණදුර ක්‍රීඩා සමාජයට ඕවර 22.2කදී සියල්ලන් දැවී ලබාගත හැකිවුයේ ලකුණු 60ක් පමණි.පාණදුර ඉනිම බිඳ දැමු ‍රවින්ද්‍ර පල්ලේගුරුගේ ඕවර 2.2ක් යවමින් කිසිදු ලකුණක් ලබානොදී කඩුලු 4ක් බිඳ දැමීම ඊයේ තරගයේදී කැපී පෙනුණි.